26.5.2023
MT
Il-Ġurnal Uffiċjali tal-Unjoni Ewropea
C 185/39
KONKLUŻJONIJIET TAL-KUNSILL DWAR ARTISTI F'RISKJU U SPOSTATI (2023/C 185/09)
IL-KUNSILL TAL-UNJONI EWROPEA
FILWAQT LI JIRRIKONOXXI 1.
l-importanza tad-drittijiet kreattivi u kulturali, kif minquxa fl-istrumenti globali (1) u reġjonali (2) relatati mad-drittijiet tal-bniedem, għaż-żamma tad-dinjità tal-bniedem, id-diversità kulturali, il-pluraliżmu, id-demokrazija u l-valur intrinsiku tal-kultura,
2.
il-ħidma ta’ organizzazzjonijiet internazzjonali fuq il-libertà tal-espressjoni artistika, bħall-UNESCO – li l-Konvenzjoni tagħha tal-2005 tirrikonoxxi l-ħtieġa li jittieħdu miżuri biex titħares id-diversità tal-espressjonijiet kulturali, speċjalment f’sitwazzjonijiet fejn l-espressjonijiet kulturali jistgħu jiġu mhedda mill-possibbiltà ta’ estinzjoni jew dannu serju (3) – u l-Kunsill tal-Ewropa (4), b’mod partikolari fir-rigward tal-Manifesto on the Freedom of Expression of the Arts and Culture in the Digital Era tiegħu,
3.
il-konklużjonijiet tal-Kunsill Ewropew tal-15 ta’ Diċembru 2022 u tad-9 ta’ Frar 2023, li jtennu l-kundanna qawwija tiegħu tal-gwerra ta’ aggressjoni tar-Russja kontra l-Ukrajna, jaffermaw mill-ġdid l-appoġġ sħiħ tal-Unjoni għallindipendenza, is-sovranità u l-integrità territorjali tal-Ukrajna fi ħdan il-fruntieri rikonoxxuti internazzjonalment tagħha (5), u jtennu l-impenn tiegħu li jsaħħaħ l-appoġġ għall-persuni spostati (6),
4.
ir-riżoluzzjoni tal-Parlament Ewropew dwar is-solidarjetà kulturali mal-Ukrajna, li tesprimi solidarjetà sinċiera malartisti (7), peress li l-arti u l-kultura ser ikollhom rwol fundamentali fil-fejqan u l-bini mill-ġdid tal-Ukrajna, u b’mod partikolari jfaħħar l-azzjoni tal-artisti u tal-kreaturi Ukreni li aġixxew b’reżistenza għall-invażjoni Russa billi pprattikaw l-arti tagħhom (8),
5.
il-Pjan ta’ Ħidma tal-UE għall-Kultura 2023-2026 (9), li fih diversi azzjonijiet (10) relatati mas-suġġett tal-artisti f’riskju (11) u spostati.
FILWAQT LI JIKKUNSIDRA LI 6.
f’livell mondjali, l-artisti għandhom rwol importanti fil-ħajja, l-iżvilupp u r-reżiljenza tas-soċjetà u tal-individwi, u li għandhom ikunu jistgħu jagħmlu dan filwaqt li jippreservaw il-kreattività u l-libertà tal-espressjoni tagħhom,
7.
l-artisti għandhom għalhekk jiġu offruti protezzjoni, f’konformità mar-regolamenti eżistenti, kontra theddid u ksur ta’ kwalunkwe tip u forma li jqegħduhom fil-periklu minħabba x-xogħol artistiku tagħhom,
(1) Fost oħrajn, l-Artikolu 27 tad-Dikjarazzjoni Universali tad-Drittijiet tal-Bniedem, li fl-2023 tiċċelebra l-75 anniversarju tagħha, jew l-Artikolu 15 tal-Patt Internazzjonali dwar id-Drittijiet Ekonomiċi, Soċjali u Kulturali.
(2) Fost oħrajn, il-Karta tad-Drittijiet Fundamentali tal-Unjoni Ewropea.
(3) Il-Konvenzjoni tal-UNESCO tal-2005 dwar il-Protezzjoni u l-Promozzjoni tad-Diversità tal-Espressjonijiet Kulturali.
(4) Filwaqt li bbaża l-ħidma tiegħu fuq il-Konvenzjoni Ewropea dwar id-Drittijiet tal-Bniedem (KEDB), il-Kunsill tal-Ewropa ppubblika, pereżempju, rapport dwar il-Libertà Artistika u nieda l-Manifesto on the Freedom of Expression of the Arts and Culture in the Digital Era li jiddikjara, fost affarijiet oħra, li r-restrizzjonijiet fuq il-libertà tal-espressjoni u l-libertà artistika jaffettwaw lis-soċjetà kollha kemm hi, billi jċaħħduha mill-pluraliżmu tagħha u mill-vitalità tal-proċess demokratiku.
(5) EUCO 34/22.
(6) EUCO 1/23.
(7) Ara l-Anness II għad-definizzjoni ta’ “artisti”.
(8) Riżoluzzjoni tal-Parlament Ewropew tal-20 ta’ Ottubru 2022 dwar solidarjetà kulturali mal-Ukrajna u mekkaniżmu konġunt ta' rispons f'każ ta' emerġenza għall-irkupru kulturali fl-Ewropa (2022/2759(RSP)).
(9) Riżoluzzjoni tal-Kunsill dwar il-Pjan ta' Ħidma għall-Kultura 2023-2026 - ĠU C 466, 7.12.2022, p. 1. (10) Jiġifieri, dwar il-libertà artistika, dwar il-preservazzjoni tal-patrimonju kulturali u t-tisħiħ tas-setturi kulturali u kreattivi lokali fl-Ukrajna u dwar ir-rwol tal-kultura u tal-professjonisti tal-kultura fil-promozzjoni u d-difiża tad-demokrazija u tad-drittijiet talbniedem f’kuntesti fraġli.
(11) Ara l-Anness II għad-definizzjoni ta’ “artisti f’riskju”.